**PROIECTUL DECIZIE ETAPEI DE ÎNCADRARE**

**Nr. 2720 din 03.05.2**018

Ca urmare a solicitării de emitere a acordului de mediu adresate de E-Distribuți Muntenia SA prin POWERTEC PROIECT, cu sediul în S.C. E Distribuție Muntenia SA prin Powertec Proiect**,** cu sediul în București, sectorul 1, str. Banu Manta, nr. 2, înregistrată la A.P.M. Giurgiu cu nr. 2720 din 02.04.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.04.2018, că proiectul **„Modernizare rețele electrice de joasă tensiune și branșamente electrice în Localitatea Izvoru, com. Gogoșari, jud. Giurgiu**”, propus a se realiza în com. Gogoșari, sat Izvoru, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 3b);

1. **Caracteristicile proiectului**

Lucrările propuse prin prezentul proiect sunt:

* înlocuire PTA 2096 cu post de transformare în anvelopa de beton;
* modernizare PTA 2380 (în prezent amplasat pe doi stâlpi vibrați echipați cu CD 1.4);
* înlocuirea stâlpilor din lemn și a stâlpilor din beton fisurați sau care nu mai corespund tehnic;
* înlocuirea conductorului torsadat subdimensionat și a conductorului funie Al în totalitate;
* reconfigurare scheme pentru a asigura circulația puterilor pe trasee cât mai scurte;
* înlocuire conductor de branșament și montare de blocuri de măsura și protecție.

**Lucrari necesare**

***Lucrări în LEA jt***  afernată celor trei posturi de transformare constau în:

* Inlocuirea stalpilor de lemn cu stalpi de beton centrifugati tip SC10001 pentru branșament plantați în fundații burate, tip SC 10002 pentru susținere și SC10005 pentru întindere și terminali plantați în fundații turnate;
* înlocuirea stâlpilor din beton care au un grad de uzură avansat, fisurați sau rupți precum și a stâlpilor care în noua configurație a rețelelor nu se verifică la tracțiuni, cu stâlpi beton centrifugați tip SC 10002 pentru susținere în aliniament și SC10005 pentru întindere și terminali plantați în fundații turnate;
* îndreptare și consolidare fundație la stălpii inclinați;
* înlocuire conductor funie Al existent cu cablu de joasa tensiune tetrapolar cu elice vizibilă pentru montare aeriana 3x70+54,6N mmp (ax si derivații lungi) și 3x35+54,6N mmp (derivații scurte) conform specificație ENEL DC 4182/2.

Iluminatul public

Pentru rețeaua de iluminat din localitatea Vieru se vor echipa stâlpii din rețeaua electrică joasă tensiune cu un circuit tifazat folosind cablu de joasă tensiune tetrapolar cu elice vizibilă și cond. portant pentru montare aeriana 4x16 mmp conform specificație ENEL DC4183/3 RO.

- corpurile de iluminat existente racordate la LEA j.t. unde nu se înlocuiesc stâlpii existenți, se vor dezlega de la conductorul existent și se vor racorda la rețeaua nouă. În situația în care stâlpii se înlocuiesc, corpurile de iluminat se vor demonta și remonta pe noii stălpi.

***Bransamente***

Branșamentele monofazate existente sunt realizate cu conductor coaxial și BMP dar care sunt necorespunzatoare (suport acoperiș ruginit cu înădirea conductorului coaxial cu coloana existentă,branșamente realizate cu conductor coaxial dar fără suport de acoperiș unde nu se asigură distanța de min. 6m față de drumul comunal, bloc de măsură amplasat în interiorul casei sau în exterior dar cu grad de protecție necorespunzător,etc.).

Branșamentele electrice monofazate proiectate se vor realiza cu cablu cu conductoare concentrice din Al.

Branșamentele trifazate proiectate se vor realiza cu cablu trifazat unificat DC 4126 RO, 3x10+6 mmp;

La consumatori se vor monta blocuri de măsura și protecție BMPM–32 A, întrerupător diferențial cu protecție la curenți de defect și modul voltmetric de supratensiune și priza tehnologică.

***Demontare LEA jt și branșamente***

Prin prezenta documentație se va demonta conductorul electric subdimensionat și deteriorat, stâlpii beton fisurați și lemn sau care nu corespund din punct de vedere tehnic, firidele de branșament, consolele de pe stâlpi și case, coloanele electrice uzate și toate accesoriile existente în rețeaua electrică care sunt depășite ca termen de valabilitate și stare de funcționare.

*b).cumularea cu alte proiecte existente și/sau aprobate* – nu există un impact cumulativ cu alte proiecte, care să aibă efecte semnificative asupra mediului;

*c).utilizarea resurselor naturale în special a solului, a terenurilor, a apei și a biodiversității* - toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f.)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

**2. Localizarea proiectului**

2.1. *utilizarea actuală și aprobată a terenurilor* - terenul este teren domeniul public rețele electrice existente, străzi, drumuri publice, comuna Gogoșari, jud. Giurgiu, conform certificatul de urbanism nr. 36/20.03.2018;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v.proiectul nu se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

**Tipurile și caracteristicile impactului potenţial:**

*a)importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;

*b)natura impactului* - afectarea factorilor de mediu va fi una redusă, iar impactul asupra mediului va fi unul negativ;

*c)proiectul nu are impact transfrontalier*;

*d)intensitatea şi complexitatea impactului* - conform listei de control, impactul este minim şi local;

*e)probabilitatea impactului generat de proiect* - conform listei de control, nu există un impact negativ asupra mediului;

*f)debutul, durata, frecvența și reversibilitatea preconizate ale impactului* - nu este cazul;

*g)cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;

*h)posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 2720/SAAA/11.04.2018 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul comunei Gogoșari, jud. Giurgiu.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  12.04.2018 | Ziarul „Jurnal Giurgiuvean ” din 13.04.2018 şi afişare la sediul Primăriei comunei Gogoșari, în data de 12.04.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice.
* ***Protecţia solului şi subsolului:***
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- lucrările de organizare a şantierului vor fi de anvergură redusă;

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va face nivelarea și tasarea solului, aducând terenul la starea inițială;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu, în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”